ગ્રામજનો દ્વારા બંને ફેકટરીઓના સંચાલકોને રૂબરૂ મળી પાણીનો નિકાલ કરવા રજૂઆત કરવામાં આવી હોવા છતાં સરકારી નિયમોને ઘોળીને પી જતા તેમજ સરકારી જમીન ઉપર ગેરકાયદેસર દબાણો કરવા છતાં પણ અધિકારીઓની સૂચનાનું ઉલ્લંઘન કરીને સિરામીક ફેકટરીઓ દ્વારા લોકોને પીડાઓ આપવામાં આવી રહી છે. ગ્રામજનોએ સમયસર પાણીનો નિકાલ નહિ કરવામાં આવે તો ઉચ્ચ કક્ષાએ રજૂઆત કરી ગાંધી ચીંધ્યા માર્ગે આંદોલનની ચીમકી ઉચ્ચારી છે. આમ તંત્ર દ્વારા દબાણો દૂર કરી પાણીનો નિકાલ કરવા માંગ ઉઠવા પામી છે.